CELEX: 31982R1233
Language: el
Date: 1982-05-19
Title: Κανονισμός (EOK) αριθ. 1233/82 τής Επιτροπής τής 19ης Μαΐου 1982 περί τροποποιήσεως τού κανονισμού (EOK) αριθ. 1054/78 εν συνεχεία τού καθορισμού τών νέων τιμών συναλλάγματος πού πρέπει νά εφαρμοσθούν στό γεωργικό τομέα γιά τήν Γερμανία καί τίς Κάτω Χώρες

Avis juridique important

|

31982R1233

Κανονισμός (EOK) αριθ. 1233/82 τής Επιτροπής τής 19ης Μαΐου 1982 περί τροποποιήσεως τού κανονισμού (EOK) αριθ. 1054/78 εν συνεχεία τού καθορισμού τών νέων τιμών συναλλάγματος πού πρέπει νά εφαρμοσθούν στό γεωργικό τομέα γιά τήν Γερμανία καί τίς Κάτω Χώρες  

Επίσημη Εφημερίδα αριθ. L 141 της 20/05/1982 σ. 0075 - 0076

***** ΚΑΝΟΝΙΣΜΟΣ (ΕΟΚ) αριθ. 1233/82 ΤΗΣ ΕΠΙΤΡΟΠΗΣ  της 19ης Μαΐου 1982  περί τροποποιήσεως του κανονισμού (ΕΟΚ) αριθ. 1054/78 εν συνεχεία του καθορισμού των νέων τιμών συναλλάγματος που πρέπει να εφαρμοσθούν στο γεωργικό τομέα για την Γερμανία και τις Κάτω Χώρες  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  τον κανονισμό (ΕΟΚ) αριθ. 878/77 του Συμβουλίου της 26ης Απριλίου 1977 περί των τιμών συναλλάγματος που πρέπει να εφαρμοσθούν στο γεωργικό τομέα (1), όπως τροποποιήθηκε τελευταία από τον κανονισμό (ΕΟΚ) αριθ. 1207/82 (2), και ιδίως το άρθρο 5,  Εκτιμώντας:  ότι ο κανονισμός (ΕΟΚ) αριθ. 1054/78 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 1165/82 (4), προβλέπει στο άρθρο 2 παράγραφος 2 ότι οι διατάξεις του άρθρου 4 παράγραφος 1 τελευταίο εδάφιο του κανονισμού (ΕΟΚ) αριθ. 1134/68 του Συμβουλίου (5) εφαρμόζονται μόνο εφ' οσον πρόκειται για τροποποιήσεις των αντιπροσωπευτικών τιμών που επέρχονται μέχρι τις 30 Απριλίου 1982·  ότι, με το κανονισμό (ΕΟΚ) αριθ. 1207/82, τα παραρτήματα ΙΙΙ και VIII του κανονισμού (ΕΟΚ) αριθ. 878/77 τροποποιήθηκαν για να ληφθεί υπόψη ο καθορισμός νέων αντιπροσωπευτικών τιμών για το γερμανικό μάρκο και το ολλανδικό φιορίνι, που αρχίζει να ισχύει την 20ή Μαΐου 18982· ότι πρέπει, ως εκ τούτου, να συμπληρωθεί ο κανονισμός (ΕΟΚ) αριθ. 1054/78·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη των σχετικών επιτροπών διαχειρίσεως,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Στο άρθρο 2 του κανονισμού (ΕΟΚ) αριθ. 1054/78, η παράγραφος 2 αντικαθίσταται από την ακόλουθη παράγραφο:  «2. Οι διατάξεις του άρθρου 4 παράγραφος 1 τελευταίο εδάφιο του κανονισμού (ΕΟΚ) αριθ. 1134/68 εφαρμόζονται μόνο στους προκαθορισμούς και στα πιστοποιητικά ή τίτλους που πιστοποιούν ότι εκδόθηκαν κατά την έννοια του άρθρου 21 του κανονισμού (ΕΟΚ) αριθ. 3183/80 (1):  - πριν από τις 2 Απριλίου 1981, όσον αφορά τις αντιπροσωπευτικές τιμές του βελγικού φράγκου, του φράγκου Λουξεμβούργου, της δανικής κορόνας, του γερμανικού μάρκου, του γαλλικού φράγκου, της ελληνικής δραχμής, της ιρλανδικής λίρας, της ιταλικής λιρέτας και του ολλανδικού φιορινιού, που προβλέπονται στα παραρτήματα Ι και VIII του κανονισμού (ΕΟΚ) αριθ. 850/81 (2),  - πριν από τις 10 Οκτωβρίου 1981, όσον αφορά την αντιπροσωπευτική τιμή του γαλλικού φράγκου, που προβλέπεται στο παράρτημα IV του κανονισμού (ΕΟΚ) αριθ. 878/77, στη διατύπωσή του που εισήχθη από τον κανονισμό (ΕΟΚ) αριθ. 2923/81 (3),  - πριν από τις 30 Νοεμβρίου 1981, όσον αφορά την αντιπροσωπευτική τιμή για την ιταλική λιρέτα, που προβλέπεται στο παράρτημα VII του κανονισμού (ΕΟΚ) αριθ. 878/77, στη διατύπωσή του που εισήχθη από τον κανονισμό (ΕΟΚ) αριθ. 3398/81 (4),  - πριν από τις 3 Απριλίου 1982, όσον αφορά την αντιπροσωπευτική τιμή για τη δανική κορόνα, που προβλέπεται στο παράρτημα ΙΙ του κανονισμού (ΕΟΚ) αριθ. 794/82 (5),  - πριν από τις 30 Απριλίου 1982, όσον αφορά τις αντιπροσωπευτικές τιμές του βελγικού φράγκου, του φράγκου Λουξεμβούργου, της δανικής κορόνας, του γαλλικού φράγκου, της ελληνικής δραχμής και της ιταλικής λιρέτας, που αναφέρονται αντιστοίχως στα παραρτήματα Ι, ΙΙ, IV, V και VII του κανονισμού (ΕΟΚ) αριθ. 878/77, στη διατύπωση που εισάγεται από τον κανονισμό (ΕΟΚ) αριθ. 1051/82 (6),  - πριν από τις 12 Μαΐου 1982, όσον αφορά την αντιπροσωπευτική τιμή για την ελληνική δραχμή, που αναφέρεται στο παράρτημα V του κανονισμού (ΕΟΚ) αριθ. 878/77, όπως διατυπώθηκε στον κανονισμό (ΕΟΚ) αριθ. 1154/82 (7),  - πριν από τις 30 Απριλίου 1982, όσον αφορά τις αντιπροσωπευτικές τιμές για το γερμανικό μάρκο και το ολλανδικό φιορίνι, που αναφέρονται αντίστοιχα στα παραρτήματα ΙΙΙ και VIII του κανονισμού αριθ. 878/77, όπως διατυπώθηκε στον κανονισμό (ΕΟΚ) αριθ. 1207/82 (8).  (1) ΕΕ αριθ. L 338 της 13. 12. 1980, σ. 1.  (2) ΕΕ αριθ. L 90 της 4. 4. 1981, σ. 1.  (3) ΕΕ αριθ. L 291 της 12. 10. 1981, σ. 1.  (4) ΕΕ αριθ. L 344 της 30. 11. 1981, σ. 1.  (5) ΕΕ αριθ. L 91 της 5. 4. 1982, σ. 7.  (6) ΕΕ αριθ. L 123 της 6. 5. 1982, σ. 1.  (7) ΕΕ αριθ. L 134 της 15. 5. 1982, σ. 8.  (8) ΕΕ αριθ. L 140 της 20. 5. 1982, σ. 51.»  Άρθρο 2  Ο παρών κανονισμός αρχίζει να ισχύει στις 20 Μαΐου 1982.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 19 Μαΐου 1982.  Για την Επιτροπή  Poul DALSAGER  Μέλος της Επιτροπής  (1) ΕΕ αριθ. L 106 της 29. 4. 1977, σ. 27.  (2) ΕΕ αριθ. L 140 της 20. 5. 1982, σ. 51.  (3) ΕΕ αριθ. L 134 της 22. 5. 1978, σ. 40.  (4) ΕΕ αριθ. L 134 της 15. 5. 1982, σ. 35.  (5) ΕΕ αριθ. L 188 της 1. 8. 1968, σ. 1.